Diari Oficial de la Generalitat Valenciana


Sumari del DOGV 3090, del 01-10-1997 (1997/10048)

ACORD de 30 de maig de 1997, de la Comissió Territorial d'Urbanisme d'Alacant, que fa referència a la modificació número 2 de les normes subsidiàries de Muro de Alcoy a la partida del Braçal, illa per dotacions a la carretera A-100.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10451


Data del document
:   30-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3241 ACORD de 30 de maig de 1997, de la Comissió Territorial d'Urbanisme d'Alacant, que fa referència a la modificació número 2 de les normes subsidiàries de Muro de Alcoy a la partida del Braçal, illa per dotacions a la carretera A-100. [97/C10109]
  
La Comissió Territorial d'Urbanisme, en la sessió del dia 30 de maig de 1997, va adoptar l'acord següent:
  
«Vist l'expedient de referència i basant-se en els següents
  
Antecedents de fet
  
Primer
  
L'Ajuntament, en la sessió plenària del dia 6 de febrer de 1997 i ratificada el 15 de maig de 1997, va acordar-ne l'aprovació provisional, després de complir els tràmits d'exposició pública, per mitjà d'anuncis, en el Diari Oficial de la Generalitat Valenciana, d'11 de novembre de 1996 i en un dels diaris de més difusió provincial el 7 de novembre de 1996. No s'han presentat al·legacions en contra.
  
Segon
  
La documentació està integrada per memòria, plànols d'informació i ordenació i estudi d'impacte ambiental.
  
Tercer
  
Aquest expedient té per objecte la reclassificació d'uns terrenys de sòl no urbanitzable adjacents al sòl urbà, que es classifiquen com a sòl urbanitzable ordenat detalladament, a fi de possibilitar l'ampliació del centre escolar de 15.000 metres quadrats que hi ha en la zona, que va ser objecte de la modificació puntual aprovada per la Comissió Territorial d'Urbanisme el 20 d'abril de 1994.
  
Quart
  
Es justifica en el fet que els requeriments actuals són diferents, atés que s'amplia el centre a 20 unitats d'Ensenyament Obligatori Secundari, 6 de Batxillerat i 2 cicles formatius i, per això, cal disposar d'una major superfície per a dotacions. Amb aquestes premisses l'Ajuntament planteja aquesta modificació l'abast de la qual és el següent:
  
- S'amplia la reserva de sòl per a dotacions a 17.018 metres quadrats.
  
- Es redissenya el viari per a connectar-lo amb el que hi ha en el nucli urbà. La superfície total és de 9.944 metres quadrats.
  
- Es crea una franja de zona verda de 10 metres d'ample i 1.091 metres quadrats, que actua de separador entre la carretera A-100 i el centre d'ensenyament.
  
- Es reclassifiquen directament com a sòl urbanitzable ordenat detalladament dues illes residencials situades entre el futur institut i el nucli, la superfície de les quals és de 5.056 metres quadrats.
  
En conjunt la modificació afecta una superfície de 32.993 metres quadrats.
  
Les condicions d'edificació de l'equipament educatiu són les definides per les normes subsidiàries en l'article 407 de la seua normativa (tipologia aïllada; edificabilitat, 0'50 m²/m²; ocupació, 50%; altura, 3 plantes i 12 m; reculades a límits laterals, 3 m o œ H). Per al nou sòl urbà residencial es proposa la qualificació de zona d'extensió del nucli, regulada en els articles del 372 al 379 de las normes urbanístiques.
  
A fi de garantir el just repartiment de beneficis i càrregues, es delimita una unitat d'execució que comprén les dues illes residencials, una part del viari perimetral a aquestes i una petita porció de la dotació escolar (la superfície restant és de propietat municipal).
  
Cinqué
  
Consta en l'expedient un informe favorable de la Conselleria de Cultura, Educació i Ciència, de 3 de març de 1997.
  
Sisé
  
Hi ha en l'expedient una declaració d'impacte ambiental favorable de 4 d'abril de 1997.
  
Seté
  
Se sol·licita, a l'empara del que estableix l'article 22.2 de la Llei Reguladora de l'Activitat Urbanística, la disminució dels estàndards mínims de reserva de planejament parcial, atés que és una zona immediata a sòl urbà. La reserva exigible és de 5.091 metres quadrats i la que es proposa és de 840 metres quadrats per a zona docent, que cal obtenir a càrrec de la unitat d'execució delimitada, i de 1.091 metres quadrats per a espais lliures, fora de la unitat d'execució esmentada.
  
Consideracions tecnicojurídiques
  
Primera
  
La tramitació efectuada fins ara per l'Ajuntament és suficient, respecte de la modificació del Pla General, d'acord amb el que estableixen els articles 38 i 39, per remissió del 55.1, Llei Reguladora de l'Activitat Urbanística.
  
Segona
  
La documentació presentada es considera completa, atés que és la que és procedent per al tràmit d'aprovació definitiva, en compliment de l'article 38.3, de la Llei Reguladora de l'Activitat Urbanística.
  
Tercera
  
La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme, acorda:
  
1. Aprovar definitivament la modificació puntual número 2 de les Normes Subsidiàries de Muro de Alcoy.
  
2. Publicar íntegrament aquest acord d'aprovació en el Diari Oficial de la Generalitat Valenciana, perquè entre immediatament en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document manca de normes urbanístiques.
  
Amb aquesta publicació no cal la notificació individualitzada.
  
Contra aquest acord, que no exhaureix la via administrativa, podrà interposar-s'hi un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
Alacant, 30 de maig de 1997.- El president de la Comissió Territorial d'Urbanisme: Fernando Modrego Caballero.